EkBass/fiwiki-20250220-pages-articles huggingface dataset:
Luis Hernández

Luis Hernández (s. 22. joulukuuta 1968 Poza Rica de Hidalgo, Veracruz, Meksiko) on meksikolainen jalkapalloilija, pelipaikaltaan hyökkääjä. Hänet tunnettiin lempinimellä "El Matador", "matadori". Hän pelasi 85 maaottelua ja teki niissä 35 maalia vuosina 1995–2002. == Ura == Pitkästä vaaleasta hiuskuontalostaan tunnettu Hernández aloitti ammattilaisuransa kotimaassaan Meksikossa Cruz Azulin joukkueessa. Pääsarjadebyyttinsä hän teki elokuussa 1990. Vuonna 1992 hän siirtyi Querétaroon, ja sittemmin tie vei Monterreyhin ja sieltä Necaxaan, missä Hernández pääsi vuonna 1995 juhlimaan CONCACAF:n cup-voittajien cupin voittoa, Meksikon mestaruutta vuosina 1995 ja 1996 sekä maan cup-mestaruutta vuonna 1995. Vuonna 1995 Hernández debytoi Meksikon maajoukkueessa ja vakiinnutti pian paikkansa joukkueen ykkösmaalintekijänä. Hän voitti joukkueessa Pohjois-Amerikan CONCACAF-maaosaliiton Gold Cupin vuosina 1996 ja 1998, ja Etelä-Amerikan mestaruusturnauksessa Copa Américassa Hernández voitti kuudella maalillaan turnauksen maalikuninkuuden Meksikon joukkueen sijoiuttutta pronssille. Hänen kykynsä pantiin merkille suurseuroissa, ja 1997 hän siirtyikin itsensä Diego Maradonan kehotuksesta argentiinalaiseen suurseuraan Boca Juniorsiin. Peliaika jäi kuitenkin vähäiseksi ja samana vuonna hän palasi takaisin Necaxaan. Hernándezin maalivire jatkui kuitenkin hyvänä seuraavana kesänä Ranskan MM- lopputurnauksessa, missä Meksiko eteni neljännesvälieriin saakka. Neljässä pelaamassaan ottelussa Hernández teki neljä maalia. Vuosina 1998–2000 Hernández pelasi Tigres UANL:n joukkueessa ennen siirtymistään Yhdysvaltoihin Los Angeles Galaxyyn, missä visiitti jäi vain vuoden mittaiseksi. Hernández edusti urallaan vielä Club Américaa, Veracruzia, Jaguares de Chiapasia ja Lobos de la BUAPia ennen lopettamistaan vuonna 2005. Meksikon maajoukkueessa hän oli mukana vielä vuoden 2002 MM-lopputurnauksessa. == Saavutuksia == * CONCACAF:n cup-voittajien cupin voitto 1995 * Meksikon mestaruus 1995 ja 1996 * Meksikon cupin voitto 1995 * Meksikon supercupin voitto 1995 * CONCACAF Gold Cupin voitto 1996 ja 1998 * Copa Américan pronssia 1997 ja 1999 == Lähteet == == Aiheesta muualla == * Tilastoja * Kaikki maaottelut Luokka:Meksikolaiset jalkapalloilijat Luokka:Vuonna 1968 syntyneet Luokka:Elävät henkilöt
Juan Carlos Franco

Juan Carlos Franco (s. 17. huhtikuuta 1973 Asunción) on paraguaylainen entinen jalkapalloilija, pelipaikaltaan keskikenttäpelaaja. Franco pelasi koko uransa synnyinkaupunkinsa Asunciónin Olimpian joukkueessa vuosina 1992–2005. Hän voitti joukkueessa Paraguayn liigamestaruuden vuosina 1993, 1995, 1997, 1998, 1999 ja 2000. Vuonna 2002 hän pääsi juhlimaan Olimpian kanssa Copa Libertadoresin voittoa ja vuonna 2003 Etelä-Amerikan supercupin voittoa. Paraguayn maajoukkueessa Franco pelasi vuosina 1997-2002 kuusi ottelua. Hän kuului joukkueeseen 2002 MM-lopputurnauksessa. ==Aiheesta muualla== * Profiili BBC:n sivuilla Luokka:Paraguaylaiset jalkapalloilijat Luokka:Vuonna 1973 syntyneet Luokka:Elävät henkilöt
Baltisches Wappenbuch

Baltisches Wappenbuch Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter on luettelo Baltian aatelissukujen vaakunoista. Kirjan on toimittanut Carl Arvid von Klingspor, ja se on painettu Tukholmassa 1882. Kirjan kustantaja on F. & G. Beijer. Kirjan vaakunat on piirtänyt professori Ad. M. Hildebrandt. Kirjan matrikkeliosassa luetellaan Liivinmaan, Eestinmaan, Kuurinmaan ja Saarenmaan ritarihuoneisiin introdusoidut suvut. Kirjassa on 97 mustavalkosivua ja 133 sivua värilitografiana painettuja vaakunoiden kuvia. Litografiafoliot on painettu A. I Normans lithogr. Anstaltissa Tukholmassa.Klingspor, Carl Arvid von. Baltisches Wappenbuch. – The International League of Antiquarian BooksellersKlingspor, Carl Arvid von. Baltisches Wappenbuch. Kirjan digitoitu versio on luettavissa Baijerin osavaltionkirjaston palvelimella. Kirjasta on vuonna julkaistu 2000 Adamant Media Corporationin kustantama näköispainos. == Lähteet == ==Kirjallisuutta== *Baltisches Wappenbuch: Wappen sämtlicher Ritterschaften von Livland, Estland, Kurland und Oesel zugehörigen Adelsgeschlechten, Adamant Media Corporation, 2000, 243 s. ISBN 978-0543987105 (pehmeäkantinen näköispainos) == Aiheesta muualla == * Klingspor, Carl Arvid von: Baltisches Wappenbuch. Wappen sämmtlicher, den Ritterschaften von Livland, Estland, Kurland und Oesel zugehöriger Adelsgeschlechter – Kirjan digitoitu versio Baijerin kansalliskirjaston palvelimella * Kirjan esittely, Historisk tidskrift, 1884 s. IV–VI Luokka:Baltian aateli Luokka:Heraldiikka Luokka:Vuoden 1882 kirjat Luokka:Ruotsalaiset kirjat
AIM-54 Phoenix

AIM-54 Phoenix on sotilaskäytössä oleva Raytheonin ja Hughes Aircraftin kehittämä ja valmistama pitkän kantaman tutkahakuinen ilmataisteluohjus. == Historia == AIM-54 Phoenix kehitettiin alun perin vain Yhdysvaltain laivaston F-111-koneen laivastoversiota, F-111B:tä varten. Ohjuksen XAIM-54A prototyypin testaus aloitettiin vuonna 1965 ja ensimmäisen onnistunut kohtaus vuonna 1966. Sittemmin ohjuksen kehitys hidastui, sillä F-111B ei tullut koskaan tuotantoon. AIM-54 Phoenixin kehitystä kuitenkin jatkettiin ja se otettiin käyttöön Yhdysvaltain laivaston F-14 Tomcat -koneisiin. Sittemmin ohjuksesta kehitettiin kaksi muuta versiota. Yhdysvaltain laivasto luopui AIM-54 Phoenixeista vuonna 2004 ja F-14 Tomcateista 2006. Ne korvattiin AIM-120 AMRAAM -ohjuksilla ja F/A-18 Hornet -hävittäjillä. Nyt AIM-54 Phoenixin ainoa käyttäjä maailmassa on Iranin islamilaisen tasavallan ilmavoimat. == Versiot == * AIM-54A Alkuperäinen, vuonna 1974 tuotantoon otettu ohjus. * AIM-54C Paranneltu versio. Korvasi AIM-54A:n vuonna 1986. * AIM-54ECCM/Sealed Paranneltu versio, lisätty elektroniikkaa. == Tietoja == *Suunnittelijat: Raytheon ja Hughes Aircraft *Hinta: 477 131 $ *Pituus: 3,9 m *Paino: 460 kg ** Räjähdysmassan paino: 60 kg *Leveys: 380 mm *Siivekkeiden kärkiväli: 900 mm *Kantama: 184 km *Nopeus: 4 680 km/h *Etsintäjärjestelmä: Tutka *Käyttäjät: Yhdysvallat (Yhdysvaltain laivasto), Iran (Iranin islamilaisen tasavallan ilmavoimat) == Lähteet == == Aiheesta muualla == Luokka:Yhdysvaltalaiset ilmataisteluohjukset
Tiilihylky

Tiilihylky on Helsingin edustalla Isosaaren lounaispuolella sijaitsevan Svartbådanin luodon pohjoisrantaan uponnut hylky. Hylky oli alun perin puinen purjekuljetusalus, joka oli tiililastissa matkalla kohti Helsinkiä, kun se ajoi matalikolle. Alus hajosi pahoin jo tässä vaiheessa, mutta osa lastista saatiin pelastettua. Alus hajosi lähes täysin ja sen emäpuu upposi noin 20 metrin syvyyteen loivasti laskeutuvaa rinnettä pitkin. Loput lastista hajosi pitkin matkaa. Hylystä tuli suosittu sukelluskohde harrastuksen yleistyessä. Sen ympäristössä vesi on virtausten johdosta kirkasta ja kylmää. Hylyn alla asustaa vakinaisesti suuri yhdyskunta kivinilkkoja. == Löytöaika ja hylyn nimi == Sukeltajan tie-kirjan mukaan hylyn alkuperäinen nimi oli Henrietta, ja sen löysivät 1950-luvun alussa kaksi varhaista harrastesukeltajaa, romutuskelpoisia hylkyjä etsinyt romukauppias Jouko ”Romu” Koskinen ja toimittaja Erkki Koivusalo. He kirjasivat tiedot ylös, mutta hylky sai jäädä rauhaan Koskisen todettua sen nostokelvottomaksi; tiiletkin olivat jo aivan liian kauan vedessä lionneita. Harrastajasukeltajien ylläpitämä hylyt.net sivusto kertoo nimeksi Bändaren I ja sukellusseura Sub Aqua Club Marinus kertoo löytäneensä kuvia hylystä jo 1930-luvulta. == Lähteet == * Kari Jokinen: Sukeltajan tie, Otava 1996; luku ”Tiilenletkausta veden alla” === Viitteet === == Aiheesta muualla == * Svartbådanin tiilihylky Hylyt.net -sivustolla Luokka:Sukellus Luokka:Itämeren hylyt
Lakeus

Lakeus tarkoittaa lakeaa luonnonpaikkaa, esimerkiksi peltoaukeaa tai tasankoa. Suomalaisen maantieteilijän J. G. Granön määrittelemänä maantieteellisenä terminä sillä tarkoitetaan aluetta, jossa korkeuserot ovat yli viisi, mutta alle kymmenen metriä. Alue, jossa korkeuserot ovat alle viisi metriä, on tasanko, ja alue, jossa ne ovat 10–50 metriä, on mäkimaa.Reino Kalliola: Kotimaa, s. 27. WSOY, 1973 (8. painos). ISBN 951-0-00869-9.Otavan iso Fokus, 8. osa, art. Suomi, s. 4011. Otava 1974, ISBN 951-1-01521-4 Sanaa lakeus voidaan käyttää myös meren- tai järvenselästä”lakeus40 lakea luonnonpaikka, kenttä, (pelto)aukea, tasanko; myös meren- t. järvenselästä.” MOT Kielitoimiston sanakirja 2.0.. Suomessa suurimmat lakeudet ovat Pohjanmaalla, ja usein lakeudella tarkoitetaankin nimenomaan Pohjanmaan tasaisia peltomaisemia. Laajoja lakeuksia Suomessa on myös Satakunnassa, koillisessa Varsinais-Suomessa ja Lounais-Hämeessä, missä ne ulottuvat Porista Forssan seudulle saakka. Pienempiä lakeuksia on myös esimerkiksi Itä-Uudellamaalla ja Kymenlaaksossa. Kirjailijoista Pohjanmaan lakeusmaisemaa ja sen ihmisiä on kuvannut teoksissaan runsaasti Antti Tuuri. Maalaustaiteessa lakeuksien kuvaajana on tullut tunnetuksi erityisesti liminkalainen taidemaalari Vilho Lampi, valokuvataiteen saralla lakeuden kulttuurimaiseman kuvaamista on pyrkinyt edistämään Lakeuden luontovalokuvaajat ry. Lakeusmaiseman kuvaaminen on keskeisessä osassa myös Paavo Rintalan vuonna 1959 ilmestyneessä Vilho Lammen elämästä kertovassa romaanissa Jumala on kauneus. == Katso myös == * Limingan lakeus == Lähteet == == Aiheesta muualla == * Lakeuden kulttuuripolku * Benjam Pöntinen. Lakia : Partridge plain. 1991. (kuvateos) Luokka:Topografia Luokka:Etelä-Pohjanmaa
Gianluca Pessotto

Gianluca Pessotto (s. 11. elokuuta 1970 Latisana) on italialainen jalkapalloilija. Myöhemmin hän on toiminut Juventuksen joukkueiden johtotehtävissä. Pessotto tunnettiin monipuolisena pelaajana. Hän pelasi yleensä laidalla joko puolustuksessa tai keskikentällä. == Ura == Ammattilaisuransa alkuvuosina 1989–1995 Pessotto edusti Varesea, Massesea, Bolognaa, Veronaa ja Torinoa. Vuonna 1995 hän siirtyi Juventukseen. Pessotto saavutti Juventuksen riveissä muun muassa neljä Italian-mestaruutta sekä vuonna 1996 Mestarien liigan ja Intercontinental Cupin voiton. Hän lopetti uransa vuonna 2006 ja ryhtyi Juventuksen joukkueenjohtajaksi. Italian maajoukkueessa Pessotto pelasi 22 ottelua vuosina 1996–2002. Hän edusti Italiaa vuoden 1998 MM-kilpailuissa, joissa hän pelasi kolme ottelua, ja vuoden 2000 EM-kilpailuissa, joissa hän pelasi viisi ottelua ja saavutti hopeaa. == Saavutukset == *Italian-mestaruus 1997, 1998, 2002, 2003 *Italian cup 1995 *Italian supercup 1997, 2002, 2003 *Mestarien liiga 1996 *UEFA Super Cup 1996 *Intercontinental Cup 1996 *UEFA Intertoto Cup 1999 *EM-hopea 2000 == Putoaminen == Kesäkuussa 2006 kesken MM-kilpailujen, joissa Italiakin pelasi, Pessotto hyppäsi Torinossa sijaitsevan Juventuksen toimitalon ikkunasta ulos ilmeisesti yrittäen tehdä itsemurhaa. Hän kuitenkin selvisi hengissä. Hyppääminen tapahtui Juventustakin koskeneen sopupeliskandaalin aikoihin. == Lähteet == Luokka:Italialaiset jalkapalloilijat Luokka:Vuonna 1970 syntyneet Luokka:Elävät henkilöt
Metyylipunainen

Metyylipunainen (C15H15N3O2) on atsoväri, jota käytetään pH-indikaattorina. Etanolivesiliuoksessa aine muuttaa väriään punaisesta keltaiseksi pH-alueella 4,8-6,0. Metyylipunaista myydään sen neutraalin muodon lisäksi kloridi- tai natriumsuolana. Metyylipunaista syntetisoidaan antraniilihaposta, typpihapokkeesta, suolahaposta sekä N,N-dimetyylianiliinista. Elimistössä metyylipunainen hajoaa antraniilihapoksi ja N,N-dimetyyli-p- fenyleenidiamiiniksi. N,N-dimetyyli-p-fenyleenidiamiinin ja itse metyylipunaisen on todettu olevan mutageenisiä. == Lähteet == ==Aiheesta muualla== * Metyylipunaisen käyttöturvallisuustiedote, Sigma Aldrich (Merck), viitattu 31.5.2018. Luokka:Atsovärit Luokka:Indikaattorit
José Cruz Ovalle

José Cruz Ovalle (s. 1948) on chileläinen arkkitehti ja kuvanveistäjä. Arkkitehtina hänen erikoisalaansa on puuarkkitehtuuri. Cruz Ovalle aloitti 1968 arkkitehtiopinnot Chilen katolisessa yliopistossa Universidad Católica de Chilessa. Hän siirtyi kuitenkin 1970 jatkamaan opintojaan Barcelonan polytekniseen yliopistoon Universidad Politécnica de Barcelona ja valmistui sieltä arkkitehdiksi 1973. Hän perusti 1975 Barcelonaan oman toimiston, joka toimi vuoteen 1987. Hän oli Barcelonan polyteknisen yliopiston arkkitehtuurin osaston estetiikan laitoksella opettajana 1983–1986. Hän palasi 1987 Santiago de Chileen ja perusti toimiston, jossa hänen kanssa työskentelee hänen vaimonsa Ana Turrell ja sekä toimiston osakkaat Juan Purcell ja Hernán Cruz. Toimisto sijaitsee Santiago de Chilen Vitacuran kaupunginosassa. Toimistossa työskentelee yhteensä kymmenen henkeä. Cruz Ovallen suunnittelemat rakennukset sopeutuvat muodoltaan maisemaan. Hänen työtään on luonnehdittu sanoilla: ”Hänen koko tuotantoaan leimaa herkkyys ja runous, mutta myös käytännönläheisyys.” == Suunnittelutöitä == * Hotelli Patagonia Explora (1994 ja 2005), * Pääsiäissaarilla sijaitseva Hotelli Rapa Nui Explora (2007) * Adolfo Ibañezin yliopisto Santiagossa (2001 ja 2007) * Pérez Cruzin viinikellarit (2001) * Los Roblesin viinikellarit (2002). == Palkinnot ja tunnustukset == * Chilen paviljonki Sevillan maailmannäyttelyyn 1990 * Spirit of Nature -puuarkkitehtuuripalkinto 2008 == Lähteet == * Tuulikki Kuparinen, Voittaja Andeilta, Suomen kuvalehti 37/2008 s. 66 ===Viitteet=== Luokka:Chileläiset arkkitehdit Luokka:Vuonna 1948 syntyneet Luokka:Elävät henkilöt
El Salvadorin jalkapallomaajoukkue

El Salvadorin jalkapallomaajoukkue edustaa El Salvadoria jalkapallon miesten maajoukkuekilpailuissa. Sitä hallinnoi El Salvadorin jalkapalloliitto. El Salvador kuuluu FIFAn jalkapalloliittoon. El Salvador on selviytynyt kaksi kertaa MM-kilpailujen lopputurnaukseen. Meksikossa 1970 se hävisi alkulohkon otteluissaan Belgialle 0–3, Meksikolle 0–4 ja Neuvostoliitolle 0–2 pudoten jatkosta. El Salvador hävisi kaikki kolme otteluaan myös Espanjan MM-kisoissa 1982. Ensimmäisessä ottelussaan se koki MM-lopputurnaushistorian suurimman tappion hävittyään Unkarille 1–10. Luis Ramírez Zapata teki ottelussa El Salvadorin toistaiseksi ainoan maalin MM-lopputurnauksissa. Alkulohkon muissa otteluissa joukkue hävisi Belgialle 0–1 ja Argentiinalle 0–2. El Salvador oli mukana Méxicon olympialaisten 1968 jalkapalloturnauksessa. Se hävisi alkulohkon otteluissa Unkarille 0–4 ja Israelille 1–3 sekä pelasi Ghanan kanssa tasapelin 1–1. Alueellisissa kilpailuissa El Salvador on voittanut CCCF:n mestaruuden vuonna 1943, Keski-Amerikan ja Karibian mestaruuskilpailut vuosina 1954 ja 2002 sekä Keski-Amerikan kisat 1977. == Lähteet == == Aiheesta muualla == *El Salvadorin jalkapalloliiton virallinen sivusto Luokka:El Salvadorin jalkapallo Luokka:Jalkapallomaajoukkueet
Amr Zaki

__NOTOC__ Amr Hassan Zaki (, joskus myös muodossa Zaky) (s. 1. huhtikuuta 1983) on egyptiläinen jalkapalloilija. Hänen pelipaikkansa on hyökkääjä. Zaki edustaa tällä hetkellä egyptiläistä El Zamalekia. Hän on pelannut lainasopimuksella muun muassa Englannin Valioliigaa Wiganissa. Zaki edustaa myös Egyptin jalkapallomaajoukkuetta, jossa hän on voittanut Afrikan mestaruuden kahdesti vuosina 2006 ja 2008. == Lähteet == === Tilastot === * * === Viitteet === == Aiheesta muualla == Luokka:Egyptiläiset jalkapalloilijat Luokka:Jalkapallon Afrikan mestarit Luokka:Vuonna 1983 syntyneet Luokka:Elävät henkilöt
Felsina

Felsina (lat.; etruskiksi Velzna) eli nykyinen Bologna oli yksi etruskien kaupungeista. Etruskit perustivat Felsinan noin vuonna 510 eaa. Felsina ei sijainnut etruskien ydinalueella Etruriassa, vaan pohjoisemmassa Pojoen laaksossa. Kaupunki syntyi kukkulalle rakennetun pyhäkön lähelle, ja sitä ympäröi nekropoli. 300-luvulla eaa. kelttiläiset boijit valtasivat Felsinan ja antoivat sille uuden nimen Bononia. Kaupungista tuli Rooman colonia ja sittemmin municipium vuonna 190 eaa. == Lähteet == Luokka:Bolognan historia Luokka:Etruskien kaupungit Luokka:Regio VIII Aemilian kaupungit
Yeah

Yeah voi tarkoittaa seuraavia asioita: == Musiikissa == === Yhtye === * Yeah Yeah Yeahs, yhdysvaltalainen rockyhtye === Albumeita === * Yeah! (Brownsville Station, 1973) * Yeah (Xysma, 1990) * Yeah (The Wannadies, 1999) * Yeah! (Def Leppard, 2006) * Yeah (Park Jeong-Ah, 2006) === Kappaleita === * ”Yeah” (Yolanda Adams, 1999) * ”Yeah Yeah” (Bodyrox, 2006) * ”Yeah!” (Paul Brandt, 1997) * ”Yeah 3x” (Chris Brown, 2010) * ”Yeah” (Kyussin kappale albumilta Blues for the Red Sun, 1992) * ”Yeah” (LCD Soundsystem, 2004) * ”Yeah Yeah Yeah” (New Politics -yhtyeen ensisingle, 2009) * ”Yeah” (Queenin kappale albumilta Made in Heaven, 1995) * ”Yeah!” (Usher, 2004) de:Yeah
Saksalainen yhteysesikunta Nord

Saksalainen yhteysesikunta Nord () oli jatkosodan aikainen Saksan OKW:n esikunta, jonka tehtävänä oli pitää yhteyttä Suomen armeijan Päämajaan. Esikunnan päällikkönä toimi jalkaväenkenraali Waldemar Erfurth. Erfurth saapui Suomeen 13. kesäkuuta 1941 Malmin lentokentän kautta ja palveli jatkosodan aselepoon saakka avustajineen Mikkelin päämajassa. Esikunta sijoitettiin aluksi Mikkelin eteläpuolelle Heimariin, mutta koska majoitustilat olivat sopivia pääasiassa vain kesäoloihin, siirrettiin esikunta 1. marraskuuta 1941 Mikkeliin. ==Lähteet== Luokka:Jatkosota Luokka:Saksan sotilasyksiköt Suomessa 1940–1945
Karl Schnurre

Karl Schnurre (24. marraskuuta 1898 Marburg – 29. syyskuuta 1990 Bonn) oli saksalainen diplomaatti ja juristi. Opintojensa jälkeen hän työskenteli Lontoossa saksalais-brittiläisen välitystuomioistuimen palveluksessa, kunnes sai 2. tammikuuta 1928 tehtävän Saksan ulkoministeriössä (Auswärtiges Amt) Berliinissä. Syksyllä 1930 hänet siirrettiin Saksan suurlähetystöön Budapestiin, missä hän palveli vuoteen 1936, jolloin nimitettiin lähetystöneuvokseksi. Elokuussa 1935 hän oli liittynyt Saksan kansallissosialistisen työväenpuolueen jäseneksi. Hänen tehtäviinsä kuului hoitaa erityislähettiläänä mm. Ruotsiin ja Suomeen liittyviä erityiskysymyksiä. Schnurre toimi myös Saksan ulkoministeriön kauppapoliittisen osaston päällikkönä. Kesällä 1939 Schnurre kävi salaisia ​​neuvotteluja Neuvostoliiton Berliinin kauppaedustuston päällikön Barbarinin kanssa Saksan ja Neuvostoliiton taloussopimuksesta, joka allekirjoitettiin 19. elokuuta 1939. Taloussopimus oli askel kohti Molotov–Ribbentrop-sopimusta. Erityislähettiläänä Schnurre Talvisodan jälkeen neuvotteli ja sopi toukokuussa 1940 Suomen ja Saksan välisten kauppaneuvotteluiden alkamisesta.Jatkosodan pikkujättiläinen 2005, 363 Toukokuun 20. päivänä vuonna 1941 hän tapasi presidentti Risto Rytin salaisen sotilaallista yhteistyötä koskevan asian vuoksi. Schnurre välitti Rytille Adolf Hitlerin ehdotuksen, että Suomi lähettäisi jonkun yleisesikuntaupseerin tai useampia Saksaan keskustelemaan siitä, miten sotilaalliset toimenpiteet voitaisiin koordinoida, jos Suomi joutuisi hyökkäyksen kohteeksi. Kun suomalaiset olivat hyväksyneet ehdotuksen, Schnurre sähkötti 22.5. Saksaan, että neuvottelut olivat päättyneet menestyksellisesti. Jatkosodan lopussa, syyskuussa 1944, hänen roolinaan suhteessa Suomeen puolestaan oli vaatia velkojen takaisinmaksua Saksalle.Jatkosodan pikkujättiläinen 2005, 377 Adolf Hitlerin kuoleman jälkeen Schnurre asettui Dönitzin johtaman ns. Flensburgin hallituksen käyttöön. Hänet pidätettiin ja internoitiin toukokuussa 1945 hallituksen toimipaikassa Mürwikin laivastokoulussa Flensburgissa. Nürnbergin oikeudenkäynnissä Schnurre todisti esimiestensä Ernst von Weizsäckerin ja Karl Ritterin puolesta, jotka tuomittiin. Sodan jälkeen Schnurre työskenteli öljyteollisuuden järjestötehtävissä. ==Lähteet== * * ===Viitteet=== Luokka:Saksalaisjoukot Suomessa 1940–1945 Luokka:Saksalaiset diplomaatit Luokka:Vuonna 1898 syntyneet Luokka:Vuonna 1990 kuolleet
Maailmantalous

Maailmantalous tarkoittaa järjestelmää, jossa taloudellinen tuotanto ja kulutus eri puolilla maailmaa ovat yhteydessä toisiinsa. == Järjestelmä == Maailmantaloutta säätelemään perustettiin Kansainvälinen valuuttarahasto IMF ja Maailmanpankki vuonna 1944. Niiden tavoitteena oli vakaan taloudellisen kasvun ja yhteiskuntarauhan turvaaminen. Ne ovat periaatteessa YK:n talous- ja sosiaalineuvosto Ecosocin valvonnan alaisia, mutta toimivat käytännössä varsin itsenäisesti. YK:n, Maailman kauppajärjestö WTO:n, IMF:n ja Maailmanpankin lisäksi maailmantalouden kehitykseen ovat 2000-luvulla vaikuttaneet keskeisesti myös EU, Yhdysvallat, Taloudellisen yhteistyön ja kehityksen järjestö eli OECD ja G8. OECD:n 22 teollistunutta jäsenmaata hallitsee yli kahta kolmannesta maailmankaupasta. Maailmantaloudesta on tullut yhtenäisempää ja suurimittaisempaa globalisaation myötä. Maailmantalous voidaan jakaa kansallisiin ja kansainvälisiin talouksiin tai talousjärjestelmiin. Maantieteellisesti voidaan jakaa taloudelliset ja kaupalliset yhteenliittymät, - järjestöt maanosien mukaan, Pohjois-Amerikassa toimivat NAFTA, APEC, ja Aasiassa ASEAN, APEC, Euroopassa EU, Etelä-Amerikassa Mercosur. == Maailmantalouden tila == IMF:n tilastojen mukaan maailman ostovoimakorjattu bruttokansantuotteiden summa oli vuonna 2017 noin 127,8 biljoonaa (1012) Yhdysvaltojen dollaria, nimellisarvo runsaat 80 biljoonaa. CIA:n n mukaan bruttokansantuotteesta 30 % tuli teollisuudesta, 63 % palveluista ja 6,4 % maataloudesta. Maatalous kuitenkin työllisti 31 % työvoimasta. == Lähteet == Luokka:Talous
Robert Zwinkels

Robert Zwinkels (s. 4. toukokuuta 1983 Wateringen) on alankomaalainen jalkapalloilija, pelipaikaltaan maalivahti. Hän on pelannut koko ammattilaisuransa ADO Den Haagissa. == Lähteet == *Pelaajaprofiili Clubachterdeduinen.nl:ssä Luokka:Alankomaalaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Jeremain Lens

Jeremain Lens (s. 24. marraskuuta 1987 Amsterdam) on alankomaalainen jalkapalloilija, pelipaikaltaan hyökkääjä. Hän edustaa tällä erää turkkilaista Beşiktaşia. Lens on Sigi Lensin, entisen jalkapalloilijan veljenpoika. == Lähteet == Luokka:Alankomaalaiset jalkapalloilijat Luokka:Vuonna 1987 syntyneet Luokka:Elävät henkilöt
Warrenin piirikunta (Ohio)

Warrenin piirikunta on piirikunta Ohiossa, Yhdysvalloissa, joka on nimetty Joseph Warrenin mukaan. Sen suurin kaupunki on Mason. ==Maantiede== Warrenin naapuripiirikuntia ovat Montgomery pohjoisessa, Greene koillisessa, Clinton idässä, Clermont etelässä, Hamilton lounaassa ja Butler lännessä. ==Väestö== Piirikunnassa oli vuoden 2010 väestönlaskennassa 212 693 ihmistä ja 74 144 kotitaloutta. Etniset ryhmät jakautuivat valkoisiin (90,8%), mustiin (3,5%), alkuperäisamerikkalaisiin (0,2%) ja aasialaisiin (4,1%). == Lähteet == == Aiheesta muualla == Luokka:Ohion piirikunnat
Rakenneisomeria

Rakenneisomeriassa eli konstituutioisomeriassa atomien, sidosten ja funktionaalisten ryhmien paikat vaihtelevat. Yhdisteillä on sama molekyylikaava, mutta niiden rakenne on erilainen. Tähän lajiin kuuluu ketjuisomeria, jossa pitkät hiiliketjut haarautuvat ja rakentuvat eri tavoilla. Paikkaisomeereillä funktionaalinen ryhmä voi sijaita eri paikoissa ketjua, kun taas funktioisomeereillä on sama molekyylikaava, mutta erilaiset funktionaaliset ryhmät. == Runkoisomeria == Runkoisomeriassa eli ketjuisomeriassa molekyylin hiiliketju voi olla haarautunut, haarautumaton tai rengasmainen. Haarautumatonta muotoa kutsutaan n-muodoksi ja haarautunutta iso-muodoksi. Runkoisomeriaa voi esiintyä lähes kaikilla hiilivedyillä. Hyvin yleisessä käytössä oleva runkoisomeeri on moottoribensiinin sisältämä oktaani. Kun varsinainen oktaani on kahdeksan hiilen pituinen ketju, bensiinin iso- oktaanissa pisin yhtenäinen ketju on viiden hiilen mittainen ja kolme hiiliatomia on siirtynyt haaroiksi ketjun varrelle. Rakenteelliselta nimeltään aine on 2,2,4-trimetyylipentaani. Koska tyydyttyneissä hiilivedyissä ketjun päässä oleva hiiliatomi reagoi etusijalla, on tällä rakenteella saavutettu optimaaliset palamisominaisuudet, sillä tämän isomeerin ketjussa on viisi päätä. Myös 2,2,3,3-tetrametyylibutaani olisi yksi mahdollinen oktaani- isomeeri; siinä olisi kuusi ketjunpäätä, mutta se olisi liian epävakaa ja vaikeasti hallittava yhdiste. == Paikkaisomeria == Paikkaisomeria on seurausta funktionaalisesta ryhmästä, jonka paikka vaihtelee eri isomeereillä. Esimerkiksi propanolilla on isomeerejä; sen molekyylikaava on C3H8O ja isomeerit 1-propanoli (vasemmalla) ja 2-propanoli (oikealla): 1-propanoli 2-propanoli == Funktioisomeria == Funktioisomeereillä on erilaiset funktionaaliset ryhmät. Esimerkiksi yllä olevan propanolin funktionaalinen isomeeri on metyylietyylieetteri, jonka molekyylikaava on C3H8O. : == Lähteet == == Aiheesta muualla == * Opetus.tv: Kemian etäopiskeluympäristö, Rakenneisomeria Luokka:Isomeria he:איזומרים מרחביים
Sampson Cudjoe

Sampson Cudjoe (s. 22. kesäkuuta 1988) on ghanalainen jalkapalloilija, joka edustaa Veikkausliigan FC Honkaa. Hän siirtyi joukkueeseen 12. syyskuuta 2008 loppukauden kattavalla sopimuksella kotimaansa pääsarjassa pelaavasta Kessbenistä. Cudjoe kuului Ghanan olympiajoukkueeseen, joka karsi vuoden 2008 olympialaisiin. == Aiheesta muualla == * Ghanalainen Sampson Cudjoe loppukaudeksi Honkaan * Pelaajaprofiili transfermarkt.de-sivustolla Luokka:Ghanalaiset jalkapalloilijat Luokka:Vuonna 1988 syntyneet Luokka:Elävät henkilöt
Valtakunnanamiraali

Valtakunnanamiraali eli valta-amiraali () oli 1500- ja 1600-luvulla yksi Ruotsin ylimmistä virkamiehistä. Ensimmäinen merkki tällaisesta virasta on Eerik XIV:n ajalta vuoden 1561 lopulta tai vuoden 1562 alusta, jolloin käytetään nimitystä ylin amiraali (öfverste amiral). Tämän amiraalin tuli huolehtia Ruotsin laivaston rakentamisesta, varustamisesta ja johtamisesta. Aiemmin amiraaleiksi oli kutsuttu vain sotilaita, ei hallinnollisia virkamiehiä. Juhana III teki virasta pysyvän ja nimitti 1571 tähän virkaan Klaus Flemingin, jonka viran nimikkeenä oli Ruotsin valtakunnan amiraali (Svea rikes amiral). Vuosina 1602–1682 valtakunnanamiraalin arvo kuului laivaston hallinnolliselle ja sotilaalliselle johtajalle. Viran viimeinen haltija oli Gustaf Otto Stenbock, jonka aikana vuodesta 1682 viran nimikkeenä oli ylin amiraali. Stenbock kuoli 1685 ja hänen seuraajansa oli kenraaliamiraali Hans Wachtmeister, jonka virkatehtävät erosivat edeltäjän tehtävistä. == Luettelo ruotsin valtakunnanamiraaleista == Nimi Kuva Syntymäaika Viran aloittamisaika Viran lopettamisaika Kuolinaika Klaus Fleming Noin 1530 1571 1595 13. huhtikuuta 1597 Joachim Scheel Noin 1531 1596 11. kesäkuuta 1602 1606 Axel Ryning 1552 1602 1611 8. tammikuuta 1620 Göran Nilsson Gyllenstierna 31. joulukuuta 1575 1611 24. elokuuta 1618 24. elokuuta 1618 Carl Carlsson Gyllenhielm 4. maaliskuuta 1574 1620 17. maaliskuuta 1650 17. maaliskuuta 1650 Gabriel Bengtsson Oxenstierna 18. maaliskuuta 1586 1652 12. maaliskuuta 1656 12. maaliskuuta 1656 Carl Gustaf Wrangel 23. joulukuuta 1613 1657 1664 25. kesäkuuta 1676 Gustaf Otto Stenbock 7. syyskuuta 1614 1664 1676 24. syyskuuta 1685 ==Lähteet== * Nordisk familjebok, Nordisk familjeboks förlags 1916 Luokka:Sotilasarvot Luokka:Ruotsin historia
Daan Huiskamp

Daan Huiskamp (s. 10. marraskuuta 1985 Eerbeek) on alankomaalainen jalkapalloilija, pelipaikaltaan maalivahti. Hän edustaa AGOVV Apeldoornia, jota ennen hän on pelannut FC Utrechtissa ja SBV Vitessessa. Huiskamp ei ole pelannut urallaan yhtäkään maaottelua. Luokka:Alankomaalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Cambuurstadion

Cambuurstadion on monikäyttöinen stadion Leeuwardenissa Alankomaissa. Stadion avattiin vuonna 1936. Nykyään sitä käytetään enimmäkseen jalkapallossa SC Cambuur-Leeuwardenin kotikenttänä. Stadionille mahtuu 10 000 ihmistä. Cambuurstadion Luokka:Friisinmaa
Posetiivinen orkesteri

Posetiivinen orkesteri on huumorirock-yhtye Turo's Hevi Geen vuonna 2005 ilmestynyt kokoelma-albumi. Se sisältää yhtyeen vähemmän tunnettuja kappaleita vuosilta 1989–1995. == Kappaleet == # # # # # # # # # # # # # # # # Luokka:Vuoden 2005 kokoelma-albumit Luokka:Turo’s Hevi Geen albumit
M/S Rigel I

pienoiskuva|M/S Rigel I Igoumenítsan satamassa Kreikassa. M/S Rigel I () on vuonna 1973 Wärtsilän Turun telakalla Suomessa rakennettu autolautta. Nykyisin alus liikennöi Italian Barin ja Albanian Durrësin välillä. Alus oli 1970-luvulla nimeltään Bore I ja sillä liikennöi Silja/Bore-varustamo. Laiva oli aikansa suurimpia autolauttoja Itämerellä ja se liikennöi tuolloin reitillä Turku–Tukholma. Turusta laiva lähti aamuvuorona ja Tukholmasta iltavuorona. Lähes saman kokoluokan alus M/S Fennia liikennöi yhtenä Bore I:n parina Turku–Tukholma -reitillä. M/S Fennia lähti Turusta iltaisin. == Lähteet == == Aiheesta muualla == * Luokka:Tallink Siljan entiset alukset Luokka:Autolautat
Manuel Bandeira

Manuel Carneiro de Souza Bandeira (19. huhtikuuta 1886 Recife, Brasilia – 13. lokakuuta 1968 Rio de Janeiro, Brasilia) oli brasilialainen runoilija. Hän on Brasilian tärkeimpiä runoilijoita. Bandeira aloitteli alun perin arkkitehdin opintoja mutta keskeytti 1903 sairastuttuaan tuberkuloosiin. Hän matkusti 1913 Sveitsiin hoitoon ja tutustui siellä runoilija Paul Éluardiin. Bandeira julkaisi vuonna 1917 kahden sadan kappaleen suuruisena painoksena ensimmäisen kokoelmansa A Cinza das Horas, jonka ansiosta vakiintui kuitenkin vakiiinnutti hänen asemansa vapaan mitan käyttäjien parhaimmistossa. Kokoelmassa Carnaval (1919) hän oli modernisti. Hänen kielensä on arkista ja lauserakenteet omaperäisiä.Manuel Bandeira, Encyclopedia Britannica Bandeira valittiin vuonna 1940 Brasilian kirjallisuuden akatemiaan.Manuel Bandeira, Releituras (archive.org) Hän työskenteli paitsi runoilijana ja kääntäjänä, myös prosaistina, kriitikkona ja kirjallisuuden professorina. == Lähteet == Luokka:Brasilialaiset runoilijat Luokka:Portugalinkieliset kirjailijat Luokka:Vuonna 1886 syntyneet Luokka:Vuonna 1968 kuolleet
Estadio Olímpico Universitario

Estadio Olímpico Universitario on urheilustadion Universidad Nacional Autónoma de Méxicon pääkampuksen alueella, Méxicossa. Se valmistui vuonna 1952 ja sinne mahtuu 63 186 katsojaa. Estadio Olímpico Universitario Méxicon olympialaisten olympiastadionina. Stadionia käytettiin 1950- ja 1960-luvulla Universidad Nacional Autónoma de Méxicon ja Instituto Politécnico Nacionalin välisiin amerikkalaisen jalkapallon otteluihin. Stadionilla käytiin myös jalkapallo- otteluita sekä kilpailtiin yleisurheilussa. Kansainvälisen olympiakomitean vaatimuksesta stadionin kapasiteettia kasvatettiin olympialaisiin 83 700:taan. Estadio Olímpico Universitario pidettiin olympialaisten yleisiurheilukilpailut, joitakin jalkapallo-otteluita ja avajaiset sekä päättäjäiset. Stadion oli näyttämönä myös jalkapallon MM-kilpailuissa 1986. Nykyään Estadio Olímpico Universitario on amerikkalaisen jalkapallon joukkueen Pumas Dorados de la UNAMin ja jalkapallojoukkue Club Universidad Nacionalin kotikenttä Luokka:Meksikon jalkapallostadionit Luokka:Olympiastadionit Luokka:Kesäolympialaiset 1968 Luokka:Méxicon rakennukset ja rakennelmat
AIM-4 Falcon

AIM-4 Falcon on yhdysvaltalaisen Hughes Aircraftin kehittämä ilmataisteluohjus. Ohjuksen kehitystyö aloitettiin vuonna 1946, jolloin Hughes Aircraft sai sopimuksen kehittää projekti MX-798:na tunnettua aliääninopeudella lentävää ilmataisteluohjusta. Vuonna 1947 projekti väistyi ääntänopeamman MX-904:nä tunnetun ohjuksen kehittämisen tieltä. Alun perin ohjusta oli tarkoitus käyttää hävittäjälentokoneissa vihollisen pommikoneiden torjuntaan, mutta vuoden 1950 jälkeen sen tehtäväksi tuli hävittäjätorjunta. Ohjusta testattiin vuonna 1949, jolloin se tunnettiin nimellä AAM-A-2 ja kutsumanimellä Falcon. Nimeämiskäytäntöjen muutosten johdosta se uudelleennimettiin vuonna 1951 F-98:ksi ja vuonna 1958 GAR-1:ksi. Ensimmäiset GAR-1- ja GAR-2-versiot otettiin palveluskäyttöön vuonna 1956. Niillä varustettiin yhdysvaltalaiset F-89 Scorpion-, F-101B Voodoo- ja F-102 Delta Dagger -koneet. Yhdysvaltain ulkopuolelle ohjuksia vietiin Kanadaan, Ruotsiin, Suomeen ja Sveitsiin, joissa ne kuuluivat CF-101 Voodoo-, Saab 35 Draken-, Mirage III -hävittäjien aseistukseen. GAR korvattiin myöhemmin nimityksellä AIM. GAR-1 l. AIM 4 A on ohjuksen tutkaohjattu puoliaktiivinen versio. GAR-2 l. AIM 4 D on lämpösäteilyyn hakeutuva infrapunaohjus. Draken-koneissa käytettiin Ruotsissa lisenssillä valmistettua infrapunaversiota nimillä Rb-28 ja Rb-24. Falcon on myös puoliaktiivisen AIM-26-tutkaohjuksen nimi. Tämä ohjus on ollut lisenssivalmisteisena Draken-koneen aseistuksessa nimellä Rb 27. ==Teknisiä tietoja== *Pituus: 1,98 m *Halkaisija: 163 mm *Kantama: 9,7 km *Nopeus: 3 Mach *Räjähdysainemäärä: 3,4 kg ==Käyttäjät== * * * * * == Lähteet == == Aiheesta muualla == Luokka:Yhdysvaltalaiset ilmataisteluohjukset
Artturi Aalto

Arthur (Artturi) August Aalto (ent. Silfver, 2. toukokuuta 1876 Karjalohja – 25. huhtikuuta 1937 Tuusula) oli suomalainen toimittaja, joka oli SDP:n kansanedustaja vuosina 1919–1933. Hän oli myös Helsingin kaupunginvaltuuston jäsen. == Elämä == Nuoruudessaan Aalto työskenteli ajurina ja renkinä Karjalohjalla sekä myöhemmin kaakelinmuovailijana ja uuniseppänä. Tehdästyöstä Aalto siirtyi toimittajaksi. Hän teki mittavan työuran työväenlehtien parissa muun muassa Sorretun Voiman toimittajana Jyväskylässä sekä Työmiehen ja Suomen Sosialidemokraatin toimittajana Helsingissä. Lisäksi Aalto oli mukana ammattiyhdistysliikkeessä. Hän toimi Suomen Kaakeli-, Fajanssi- ja Uunityöntekijäin Liiton sihteerinä, Suomen Tehdas- ja Sekatyöväen Liiton luottamusmiehenä sekä Sosialidemokraattisen Sanomalehtimiesliiton taloudenhoitajana. Aalto oli SDP:n kansanedustajana 1919–1933 Uudenmaan läänin vaalipiiristä. Eduskunnassa hän oli muun muassa Suuren valiokunnan ja Kulkulaitosvaliokunnan jäsenenä. Lisäksi Aalto oli usean vuoden ajan Helsingin kaupunginvaltuuston jäsen. == Perhe == Aalto oli naimisissa vuodesta 1900 lähtien Anna Sofia Jääskeläisen kanssa ja ensimmäisen puolison kuoltua vuodesta 1934 lähtien Hilda Vainikaisen kanssa. == Teoksia == * * * == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Uudenmaan vaalipiiri Luokka:Suomalaiset päätoimittajat Luokka:Vuonna 1876 syntyneet Luokka:Vuonna 1937 kuolleet
Bentsyylivioletti

Bentsyylivioletti (C39H41N3O6S2Na) on violetti väriaine, jota on käytetty muun muassa elintarvikevärinä sekä kosmetiikkavärinä. Sen sulamispiste on melko korkea, 245-250 astetta. == Lähteet == * Coloria.net * Benzyl Violet Luokka:Väriaineet Luokka:Aromaattiset yhdisteet
Myron Scholes

Myron Samuel Scholes (s. 1. heinäkuuta 1941 Timmins, Ontario) on kanadalainen taloustieteilijä. Scholes on erikoistunut rahoituksen tutkimukseen. Hän sai tutkimuksistaan Nobelin taloustieteen palkinnon vuonna 1997 yhdessä Robert Mertonin kanssa. Scholes on tutkinut erityisesti johdannaisten hinnoittelua. Hän kehitti yhdessä Fischer Blackin kanssa Black-Scholes-mallin. Scholes opiskeli McMasterin ja Chicagon yliopistoissa. Hän on opettanut Chicagon ja Stanfordin yliopistoissa sekä MIT:ssä. Scholes oli mukana LTCM:ssä, jonka arvo romahti vuonna 1998. Sen jälkeen hän toimi PGAM:ssä, josta hänen kerrottiin jääneen eläkkeelle 2011. == Lähteet == Luokka:Kanadalaiset taloustieteilijät Luokka:Nobelin taloustieteen palkinnon saajat Luokka:Vuonna 1941 syntyneet Luokka:Elävät henkilöt
Lechia Gdańsk

Lechia Gdańsk on puolalainen, vuonna 1945 perustettu jalkapalloseura, jonka kotipaikka on Gdańskin kaupunki. Se pelaa kaudella 2018–2019 maansa pääsarjassa Ekstraklasassa. == Saavutukset == * Puolan cupin voitto (2): 1983, 2018/19. * Puolan supercupin voitto (2): 1983, 2019. == Entisiä pelaajia == * Tomasz Dawidowski * Zygmunt Gadecki * Roman Korynt * Marek Ługowski * Daisuke Matsui * Grzegorz Rasiak * Roman Rogocz * Grzegorz Szamotulski * Łukasz Trałka * Sławomir Wojciechowski * Marek Zieńczuk == Lähteet == == Aiheesta muualla == * Virallinen sivu * Lechia Gdańsk (90minut.pl) Luokka:Puolalaiset jalkapalloseurat Luokka:Gdańskin urheilu Luokka:Vuonna 1945 perustetut urheiluseurat
Sinivaleunikko

Sinivaleunikko (Meconopsis betonicifolia) on Kiinasta kotoisin oleva kasvi. Se kukkii keskikesällä heinäkuun aikoihin. Kasvin kukat ovat taivaansiniset väriltään ja ne ovat noin 5 senttiä halkaisijaltaan. Keltaiset heteet keskellä kukkaa erottuvat erittäin selvästi. Kukat kasvavat yksitellen pitkien varsien latvoissa. Lehdet ovat vaalean/taivaansinisen värisiä ja munanmuotoisia. Kukan maavarsi on lyhyt. Sinivaleunikko kasvaa yleensä noin 90 senttimetriä pitkäksi, joskus korkeammaksi. Se kasvaa mieluiten humuspitoisella kosteutta pidättävällä, huokoisella ja etenkin kunnolla ojitetulla maalla. Kasvupaikkana sille kelpaa puolivarjoinen paikka. == Lähteet == * == Aiheesta muualla == *Puutarha.net: Sinivaleunikko (Meconopsis betonicifolia) *Encyclopedia of Life (EOL): Meconopsis betonicifolia *Flora of China: Meconopsis betonicifolia Luokka:Unikkokasvit
Maailmannäyttely (EP)

Maailmannäyttely on YUP:n kappale ja EP-levy, joka julkaistiin 8. lokakuuta 2008. Ainoastaan EP:n nimikkokappale sekä EP:llä videona julkaistu ”Kunhan kuluu tuhat vuotta” ovat mukana toukokuussa julkaistulla Vapauden kaupungit -albumilla. EP debytoi Suomen virallisen singlelistan sijalla 8. == Kappaleet == # # # # # Kunhan kuluu tuhat vuotta (Video) == Kokoonpano == * Jussi Hyyrynen – kitara, taustalaulu * Janne Mannonen – rummut, taustalaulu * Jarkko Martikainen – laulu, kitara * Petri Tiainen – koskettimet * Valtteri Tynkkynen – basso, taustalaulu == Lähteet == * === Viitteet === Luokka:YUP:n EP:t Luokka:Vuoden 2008 EP:t Luokka:Sakara Recordsin albumit
Jean-Paul Aimé Gobel

Jean-Paul Aimé Gobel (s. 14. toukokuuta 1943) on katolisen kirkon ranskalainen pappi. Hänet vihittiin papiksi 29. kesäkuuta 1969 ja piispaksi 6. tammikuuta 1994. Hänet nimitettiin 7. joulukuuta 1993 Calatian titulaariarkkipiispaksi, joka hän on yhä. Gobel on luonut uran kirkon diplomaattisissa tehtävissä. Hän on toiminut nuntiuksena (nuncio) eli Pyhän istuimen suurlähettiläänä Georgiaan, Armeniaan, Azerbaidžaniin, Senegaliin, Guinea-Bissauhun, Maliin, Kap Verdelle, Nicaraguaan ja Iraniin. ==Aiheesta muualla== *Catholic- hierarchy.org: Archbishop Jean-Paul Aimé Gobel Luokka:Ranskalaiset papit Luokka:Katoliset arkkipiispat Luokka:Pyhän istuimen diplomaatit Luokka:Vuonna 1943 syntyneet Luokka:Elävät henkilöt
ECM

ECM voi tarkoittaa seuraavia: *ECM, organisaation sisällönhallinta, engl. Enterprise Content Managemen. Ks. sisällönhallinta *ECM, electronic counter measures, elektronisen sodankäynnin osa-alue * ECM, extracellular matrix, soluväliaine * ECM, saksalainen levy-yhtiö Luokka:Lyhenteet
Nuntius

thumb|Arkkipiispa Josef Rauber, entinen Belgian ja Luxemburgin nuntius. Nuntius, virallisesti apostolinen nuntius, (nuncio) on diplomaattien arvonimi, joka merkitsee Pyhän istuimen suurlähettilästä. Pyhällä istuimella on nuntius tai delegaatti useimmissa maailman maissa. Hän johtaa apostolista nuntiatuuria.Nuncio. Catolic Encyclopedia. Viitattu 28.7.2015. Kirkolliselta arvoltaan apostolinen nuntius on titulaariarkkipiispa. Suomessa Pyhää Istuinta edustaa Julio Murat, nuntius Pohjoismaita varten. ==Lähteet== == Aiheesta muualla == * Kaikki nuntiatuurit ja delegaatiot. Catolic Hierarchy. Luokka:Suurlähettiläät *
Pietro Sambi

Pietro Sambi (27. kesäkuuta 1938 – 27. heinäkuuta 2011) oli italialainen pappi, joka toimi Vatikaanin nuntiuksena Yhdysvaltoihin vuodesta 2005. Aikaisemmin hän oli nuntiuksena Burundiin, Indonesiaan, Kyprokselle ja Israeliin sekä delegaattina Jerusalemiin ja Palestiinaan. Sambi vihittiin papiksi 14. maaliskuuta 1964 ja piispaksi 9. marraskuuta 1985. Hän oli Bellicastrumin titulaariarkkipiispa. == Lähteet == == Aiheesta muualla == *Catholic-hierarchy.org: Archbishop Pietro Sambi Luokka:Italialaiset piispat Luokka:Katoliset arkkipiispat Luokka:Vuonna 1938 syntyneet Luokka:Vuonna 2011 kuolleet
Baborów

Baborów () on pieni kaupunki Puolan lounaisosassa, lähellä Głubczycea, Opolen voivodikunnassa. Kaupungin asukasluku oli 3 009 vuonna 2015. Väestötiheys on 254 as./km² ja pinta-ala 11,86 km². Baborówilla on kaksi ystävyyskaupunkia: tšekkiläinen Hradec nad Moravicí ja saksalainen Teublitz. == Lähteet == == Aiheesta muualla == Luokka:Opolen voivodikunnan kaupungit
Kalle Aalto

Kalle Nestor Aalto (22. helmikuuta 1884 Halikko – 14. joulukuuta 1950 Halikko) oli suomalainen poliitikko, joka toimi SDP:n kansanedustajana vuosina 1919–1922. == Elämä == Halikon Pitkäojassa syntyneen Aallon vanhemmat olivat torppari Sven Efraiminpoika (s. 1851) ja Amanda Maria Joosentytär (s. 1854). Kivenhakkaajana ja rakennusmiehenä työskennellyt Aalto oli mukana Halikon työväenyhdistyksessä jo 1900-luvun ensikymmenellä. Hän nousi varasijalta eduskuntaan lokakuussa 1919 Sikstus Rönnbergin kuoltua. Vuoden 1922 vaaleissa Aalto putosi eduskunnasta jääden varasijalle. Hän oli myös Halikon kunnanvaltuuston jäsen. Kansanedustajakautensa jälkeen Aalto viljeli pientilaa Vaskiossa. == Perhe == Kalle Aallon ensimmäinen puoliso oli Signe Wilhelmiina Aaltonen (1892-1915), jonka kanssa hän avioitui 1915. Tämän kuoltua Aalto meni 1916 naimisiin Uskelassa syntyneen Rauha Matilda Winkin (s. 1897) kanssa. Pariskunnalla oli neljä lasta. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Halikon kunnanvaltuutetut Luokka:Varsinais-Suomen vaalipiiri Luokka:Vuonna 1884 syntyneet Luokka:Vuonna 1950 kuolleet
Kaukolanjärvi

Kaukolanjärvi () on Karjalankannaksen eteläosassa Leningradin alueen Seuloskoin piirissä Toksovan luoteispuolella sijaitseva järvi. Sen pinta-ala on 6,8 neliökilometriä ja keskisyvyys 2,5 metriä. Suurin syvyys on 3,5 metriä. Järvi on saanut nimensä sen länsipuolella sijaitsevasta Kaukolan kylästä. ==Lähteet== Luokka:Inkerin järvet Luokka:Seuloskoin piiri Luokka:Leningradin alueen järvet Luokka:Nevan alue
Lempaalanjärvi

Lempaalanjärvi () on järvi Karjalankannaksen eteläosassa Leningradin alueen Seuloskoin piirissä Venäjällä. Syvälle työntyvät niemet jakavat sen neljään osaan. Järven pinta-ala on 12,5 neliökilometriä ja syvyys 0,9–3,4 metriä. Suurin syvyys on 8,3 metriä. Järvi on saanut nimensä sen luoteispuolella sijainneesta Lempaalan kylästä (). Siihen virtaavat Nenimäisenjoki (), Kosenjoki (), Roikanjoki () ja Hullarijoki () sekä Viisjoki, jonka kautta se laskee Taipaleenjokeen ja Laatokkaan. Lempaalanjärven niemistä Mäntysaaressa entisessä yksityishuvilassa järjestettiin kansalaissodan pakolaisten keskuudessa 1920-luvun alkuvuosina opintokursseja, joissa opettajina toimivat muun muassa Kullervo Manner, Otto Wille Kuusinen ja Yrjö Sirola ja vierailevina myös Toivo Antikainen, Eino Rahja ja Mikko Evä. Kurssin henkilökuntaan kuului myös Kuusisen klubilla murhatun Väinö Jokisen puoliso Alma Jokinen. Marxilaisen teorian, Suomen tilanteen ja sisällissodan arvioinnin lisäksi kursseila käsiteltiin sotilaallisia kysymyksiä Inno-nimisen virolaisen entisen tsaarinupseerin johdolla. Vallinnutta ravintoniukkuutta korjasi järven kalaisuus. Mäntysaareen majoittui myös merkittävä joukko SKP:n edustajakokoukseen Suomesta saapunutta väkeä vuonna 1921. ==Lähteet== Luokka:Vuoksen alue Luokka:Inkerin järvet Luokka:Seuloskoin piiri Luokka:Leningradin alueen järvet
Viisjoki

Viisjoki () on Taipaleenjoen eteläinen sivujoki Karjalankannaksella Leningradin alueen Seuloskoin ja Käkisalmen piireissä Venäjällä. Se virtaa Silantienjärvestä () Lempaalanjärven kautta koilliseen, jossa siihen yhtyy lännestä Koskitsanjoki (). Vuoteen 1940 saakka Viisjoki yhdessä Koskitsanjoen kanssa toimi noin 20 kilometrin matkan Suomen ja Neuvostoliiton välisenä rajana. Nykyään ne erottavat Leningradin alueen Seuloskoin ja Käkisalmen piirejä. ==Lähteet== Luokka:Inkerin joet Luokka:Leningradin alueen joet Luokka:Vuoksen alue‎
Murjajoki

Murjajoki tai Murjejoki (, Мо́рья, Morja ) on Nevan vesistöön kuuluva joki Leningradin alueen Seuloskoin piirissä Venäjällä. Se virtaa Toksovan länsipuolella sijaitsevasta Hepojärvestä laajojen metsä- ja suoalueiden läpi ja laskee Laatokkaan lähellä Murjan kylää. Dam in river Mor'e.jpg|Pieni pato uomassa Река Морье.jpg|Virtapaikka lähellä alauoksua USSR map NP 35-15 Shuvalovo.jpg|Vanha kartta vuodelta 1954 == Lähteet == === Huomioita === === Viitteet === Luokka:Inkerin joet Luokka:Seuloskoin piiri Luokka:Leningradin alueen joet *
Morje

Morje voi tarkoittaa seuraavia asioita: * Morje, Murjan kylän venäjänkielinen nimitys * Morje, Murjajoen venäjänkielinen nimitys
Heikki Ahmala

Heikki Ahmala (16. heinäkuuta 1879 Lumijoki – 10. marraskuuta 1940 Helsinki) oli suomalainen poliitikko, joka toimi SDP:n kansanedustajana vuosina 1914–1917. == Elämä == === Varhaiset vuodet === Heikki Ahmalan vanhemmat olivat torppari Matti Ahmala ja Liisa Ahmala. Oulussa vuodesta 1895 lähtien asunut Ahmala työskenteli muun muassa renkinä, satamatyöläisenä, kirvesmiehenä ja muurarina. Vuonna 1898 hän liittyi Oulun työväenyhdistykseen. Ahmala suoritti käsityöläis- ja teollisuuskoulun iltakurssit ja opiskeli Limingan kansanopistossa 1901-1903. Ensimmäisen sortokauden aikana hän oli mukana aktivistiliikkeess osallistuen muun muassa kutsuntalakkojen organisointiin. Valtakunnallista huomiota herätti keväällä 1905 Linnasaaressa pidetty puhe, jonka katsottiin solvanneen myöntyväisyyssuuntausta edustanutta kuvernööri Otto Savanderia. Vuosisadan alussa Ahmala vaikutti myös raittiusliikkeessä. === Politiikassa === Suurlakon jälkeen Ahmala työskenteli SDP:n puhujana Oulun seudulla. Lisäksi hän toimi työväen luottamusmiehenä, jonka tehtäviin kuului Pohjois-Pohjanmaalla ja Peräpohjolassa syntyneiden lakkojen sovittelu. Vuonna 1906 Ahmala oli perustamassa Kansan Tahtoa, johon hän kirjoitti usean vuoden ajan käyttäen myös nimimerkkiä "Sepeteus". Samana vuonna Ahmala osallistui työväenyhdistyksen edustajana Oulun puoluekokoukseen. Ahmala valittiin eduskuntaan vuoden 1913 vaaleissa. Kansanedustajantehtäviensä ohella hän työskenteli Kajaanin osuuskaupan myymälänhoitajana 1913-1914, Sosialidemokraattisen Raittiusliiton järjestösihteerinä 1915-1916 ja Kulutusosuuskuntien Keskusliiton puhujana 1917-1918. === Eduskunnan jälkeen === Sisällissodan aikana Ahmala lähti Armas Helteen pyynnöstä "suuren viljajunan" matkassa Siperiaan noutamaan lastia, jonka tarkoitus oli helpottaa Etelä-Suomen elintarvikepulaa. Parikymmenttä vuotta myöhemmin hän kirjoitti retkestä pitkän selostuksen Työväen kalenteriin. Suomeen palattuaan Ahmala joutui huhtikuun lopussa valkoisten pidättämäksi ja hänet toimitettiin Suomenlinnan vankileirille. Ahmala sai kolme vuotta kuritushuonetta avunannosta valtiopetokseen, mutta tuomio muutettiin viiden vuoden ehdonalaiseksi ja hän pääsi vapaaksi jo heinäkuussa 1918. Sodan jälkeen Ahmala työskenteli Tampereella Suomen Paperiteollisuustyöväen Liiton sihteerinä 1919-1922, Euran kunnansihteerinä 1922-1924, Kansan Voiman Lieksan ja Suojärven konttorien hoitajana 1925-1928 sekä viimeiseksi Vallilan työväentalon vahtimestarina vuodesta 1929 kuolemaansa saakka. == Perhe == Heikki Ahmalan puoliso oli Lyyli Maria Lemberg. Perheessä oli yksi poika. Heikki Ahmalan veli oli kansanedustaja Kustaa Ahmala. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Oulun läänin eteläinen vaalipiiri Luokka:Suomalaiset toimittajat Luokka:Sortokausien aktivistit Luokka:Suomen sisällissodan punaiset Luokka:Vuonna 1879 syntyneet Luokka:Vuonna 1940 kuolleet
Vartiamäki

Vartiamäki () on kylä Karjalankannaksen eteläosassa Leningradin alueen Seuloskoin piirin Ohalatvan kunnassa Ohtajoen rannalla. Asukkaita on 900 henkeä (vuonna 2007). Vartiamäki mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se kuului Pähkinälinnan läänin Korpiselän pogostaan. Nimi perustunee Venäjän ja Ruotsin välisellä Pähkinäsaaren rauhan rajalla sijainneeseen vartiopaikkaan. Vuosina 1628–1656 Vartiamäessä sijaitsi Korpiselän luterilaisen seurakunnan kirkko. 1900-luvun alkuun saakka kylässä asui venäläisten lisäksi myös inkerinsuomalaisia, jotka kuuluivat Toksovan seurakuntaan. Vuosina 1743–1917 Vartiamäen kartano kuului Šuvalovin kreivisuvulle. Vuosina 1826–1840 Šuvalovit rakennuttivat kylään arkkitehti Viscontin suunnitteleman ortodoksikirkon, joka nykyään kuuluu pyhän Johanneksen nunnaluostarille. == Lähteet == ==Aiheesta muualla== * Vartiamäen kylä Leningradin alueen kulttuuri -tietosanakirjassa * Vartiamäen kartano Leningradin alueen kulttuuri -tietosanakirjassa Luokka:Haapakankaan kylät Luokka:Seuloskoin piiri Luokka:Toksovan kylät